יורדן ואן פורייסט

יורדן ואן פורייסט (בהולנדית: Jorden van Foreest; נולד ב-30 באפריל 1999) הוא שחמטאי הולנדי בדרגת רב-אמן. הוא היה אלוף הולנד בשחמט בשנת 2016.

נכון לספטמבר 2025, הוא מדורג במקום השני בהולנד ה-36 בעולם לפי מד כושר.

 ביוגרפיה 
נולד באוטרכט, הולנד ב-30 באפריל 1999 וגדל בחרונינגן. ואן פורייסט בא ממשפחת ואן פורייסט האצילה, ויש לו את תואר הכבוד של יונקר . הוא קרוב רחוק של ארנולד ואן פורייסט וקרוב רחוק של דירק ואן פורייסט . גם ארנולד וגם דירק היו שלוש פעמים אלופי השחמט של הולנד (ארנולד: 1889, 1893, 1902; דירק: 1885, 1886, 1887).

יורדן הוא הילד הבכור במשפחתו ולו חמישה אחים: ארבעה אחים ואחות אחת. אביו ניקי ואן פורייסט עובד בפקולטה לכלכלה ומנהל עסקים של אוניברסיטת חרונינגן, ואמו שילה טימפ היא רופאה ומתכנת מחשבים. אחיו הצעיר, לוקאס  (יליד 2001), זכה בתואר רב-אמן בשנת 2018.Van Foreest, Lucas FIDE Chess Profile אחותו, מכטלד (ילידת 2007) הפכה בשנת 2017 לילדה הראשונה שאי פעם זכתה באליפות הולנד עד גיל 12.

אביו לימד את יורדן שחמט בגיל שש אך לא שיחק בקביעות עד שהיה בן תשע.

 2013–2016 
בשנת 2013 זכה ואן פורייסט באליפות אירופה בשחמט עד גיל 14 בתוצאה של ½7 מ־9 (+ 6–0 = 3). ואן פורייסט זכה בשנת 2014 בגיל 15 בתואר אמן בינלאומי ובשנת 2015 בגיל 16.4th quarter Presidential Board Meeting 2015 קיבל מפיד"ה תואר רב-אמן בשנת 2016.Van Foreest, Jorden FIDE Chess Profile זה הופך אותו לרב-אמן הצעיר ביותר של הולנד אי פעם (אניש ג'ירי זכה בתואר בגיל צעיר יותר, אך לא היה אז שחקן הולנדי).Top-40 Nederlandse schakers. 27: Jorden van Foreest

בספטמבר 2015, הוא התמודד באליפות העולם בשחמט לנוער וסיים במקום השישי, בתוצאה 8/13 (5-2 = 6). בדצמבר זכה ואן פורייסט בתחרות השחמט של חרונינגן עם תוצאה של ½7 מ־9 (+ 7–1 = 1).

ואן פורייסט זכה באליפות השחמט ההולנדית באוגוסט 2016. הוא צבר ½5 מ-7 (+ 5–1 = 1) ברמת ביצועים של 2819.

 2017–2020 
החל משנת 2017 מאמן את ואן פורייסט סרגיי טיביאקוב  שהיה אלוף השחמט ההולנדי שלוש פעמים. מ-26 ביוני ועד 2 ביולי 2017, הוא התמודד באליפות השחמט ההולנדית. סיים במקום השביעי, עם 3 מ-7 (+3-2 = 2)  מ-28 באוקטובר עד 6 בנובמבר, הוא התמודד בנבחרת הולנד בלוח הרביעי באליפות אירופה בשחמט לקבוצות לשנת 2017. צבר 5 מ-7 (+4–1 = 2) ברמת ביצועים של 2723. בין ה-13 ל-25 בנובמבר, הוא התמודד באליפות העולם בשחמט לנוער. מוקם במקום החמישי בתוצאה 8 מ-11 (+7–2=2), חצי נקודה אחר המנצח אריאן טארי .

בין התאריכים 13 עד 28 בינואר 2018, התחרה ואן פורייסט בתחרות המשנה של טאטא סטיל. הוא סיים במקום החמישי, וצבר ½7 מ-13 (+4–2=7). הוא התמודד בתחרות העל טאטא סטיל 2019 בינואר 2019, וסיים במקום השלוש עשרה עם ½4 מ-13 (+ 3–7 = 3). ביולי חלק ואן פורייסט את אליפות הולנד בשנת 2019 עם 5 מ-7 (+3–0=4), כשהוא מפסיד בשובר שוויון לאחיו הצעיר לוקאס ואן פורייסט .
בתחרות העל טאטא סטיל 2020 בינואר 2020, ואן פורייסט הגיע למקום הרביעי עם 7 מ-13(+3–2=8).

מבחר תחרויות בהן השתתף
 תחרות העל טאטא סטיל: 2019, 2020, 2022, 2025
 גביע העולם בשחמט: 2021, 2023
 התחרות השווייצרית הגדולה של פיד"ה 2025

קישורים חיצוניים



 משחקי יורדן ואן פורייסט, באתר chessgames.com

הערות שוליים

קטגוריה:אלופי הולנד בשחמט
קטגוריה:רבי-אמנים הולנדים
קטגוריה:פורבס 30Under30: אירופה
קטגוריה:הולנדים שנולדו ב-1999